SCBLIFE จับเทรนด์สังคม ช่วยผู้บริโภคชูประกันชีวิต 5 ความคุ้มครองใน 1 เดียว
บริษัท ไทยพาณิชย์ประกันชีวิต จำกัด (มหาชน) หรือ SCBLIFE เปิดเผยว่า สังคมไทยกำลังเตรียมตัวก้าวย่างสู่โครงสร้างสังคมผู้สูงอายุในอนาคตอันใกล้ ในขณะที่สัดส่วนของประชากรที่เป็นวัยทำงานกำลังลดลง แต่ด้วยความก้าวหน้าทางเทคโนโลยีด้านการแพทย์ที่เพิ่มขึ้น ประกอบกับสัดส่วนโครงสร้างรายได้ของประชากรที่เป็นคนชั้นกลาง เริ่มมีการขยายตัวเพิ่มขึ้นตามการเปลี่ยนแปลงของสภาพเศรษฐกิจและสังคม ส่งผลให้แนวโน้มช่วงอายุเฉลี่ยของประชากรในสังคมจะยืนยาวมากขึ้น 
29 มิ.ย. 2558

บริษัท ไทยพาณิชย์ประกันชีวิต จำกัด (มหาชน) หรือ SCBLIFE เปิดเผยว่า สังคมไทยกำลังเตรียมตัวก้าวย่างสู่โครงสร้างสังคมผู้สูงอายุในอนาคตอันใกล้ ในขณะที่สัดส่วนของประชากรที่เป็นวัยทำงานกำลังลดลง แต่ด้วยความก้าวหน้าทางเทคโนโลยีด้านการแพทย์ที่เพิ่มขึ้น ประกอบกับสัดส่วนโครงสร้างรายได้ของประชากรที่เป็นคนชั้นกลาง เริ่มมีการขยายตัวเพิ่มขึ้นตามการเปลี่ยนแปลงของสภาพเศรษฐกิจและสังคม ส่งผลให้แนวโน้มช่วงอายุเฉลี่ยของประชากรในสังคมจะยืนยาวมากขึ้น
โดยข้อมูลจากสถิติของกระทรวงสาธารณสุข ปี พ.ศ.2556 พบว่าผู้หญิงไทยอายุเฉลีย 78.1 ปี ชายไทยอายุเฉลี่ย 71.1 ปี ในขณะที่ข้อมูลจากองค์การอนามัยโลก ระบุว่าประชากรของโลกมีอายุขัยเฉลี่ยเพิ่มขึ้น ดังนั้น เทรนด์การใส่ใจดูแลสุขภาพ และการยกระดับมาตรฐานความเป็นอยู่ในการดำรงชีวิตให้ดีขึ้น จึงเป็นเรื่องที่ทุกภาคส่วนให้ความสำคัญ และสนับสนุนให้ประชาชนได้มีการเตรียมความพร้อม สร้างหลักประกันความมั่นคงทางการเงิน ควบคู่ไปกับหลักประกันด้านสุขภาพและชีวิต
บริษัทจึงได้พัฒนาผลิตภัณฑ์ประกันชีวิตที่สอดรับกับรูปแบบการดำเนินชีวิตที่เปลี่ยนแปลงไปของผู้บริโภค พร้อมมุ่งตอบโจทย์การแบ่งเบาภาระค่าใช้จ่ายในการดำรงชีวิต และการดูแลสุขภาพ โดยได้ออกแบบประกันน้องใหม่ “อีซี่ เฮลท์ พลัส 80/80” แบบประกันชีวิตที่ผสานรวมความคุ้มครองไว้ครบทุกความต้องการ ทั้งด้านความคุ้มครองชีวิต ความคุ้มครองอุบัติเหตุ โรคร้ายแรง ค่ารักษาพยาบาล และค่าชดเชยรายได้จากการพักรักษาตัวในโรงพยาบาล
จุดเด่นของแบบประกัน “อีซี่ เฮลท์ พลัส 80/80” (Easy Health+)
แบบประกัน อีซี่ เฮลท์ พลัส 80/80 แผนประกันชีวิตที่ คุ้มครอง ครอบคลุม ครบถ้วน ในหนึ่งเดียว ช่วยให้ชีวิตสมบูรณ์เพราะตอบโจทย์ทุกความกังวลเรื่องสุขภาพระยะยาวจนถึงอายุ 80 ปี ด้วยความคุ้มครองครบรอบด้าน ทั้งชีวิต อุบัติเหตุ โรคร้ายแรง สุขภาพ และค่าชดเชยรายได้ในกรมธรรม์ฉบับเดียว จึงเหมาะกับกลุ่มลูกค้าที่มีอายุระหว่าง 35-45 ปี เป็นมนุษย์เงินเดือน พนักงานบริษัท ลูกจ้าง ข้าราชการ และผู้ที่ประกอบอาชีพอิสระ โดยเฉพาะบุคคลที่เป็นหัวหน้าครอบครัว และเป็นเสาหลักของบ้าน ซึ่งไม่ต้องการให้ครอบครัวเดือดร้อนหากมีเหตุการณ์ไม่คาดฝันเกิดขึ้นกับตนเอง หรือต้องการสำรองเงินคุ้มครองชีวิตและสุขภาพก้อนสุดท้ายไว้ ไม่ให้ลูกหลานต้องเดือนร้อนภายหลัง รวมถึงผู้ที่มีสวัสดิการค่ารักษาพยาบาลจากสถานที่ทำงานอยู่แล้ว แต่ต้องการเพิ่มสวัสดิการค่ารักษาพยาบาลให้มากขึ้น นอกจากนี้ ยังคุ้มค่าด้วยค่าเบี้ยประกันที่ไม่แพง แต่ได้รับความคุ้มครองครบถ้วนทุกความต้องการในการดูแลชีวิต และค่าเบี้ยที่ชำระไม่ได้หายไปไหน ยังมีเงินคืน 100% ของจำนวนเงินเอาประกันภัยเมื่อครบกำหนดสัญญาอีกด้วย
อีซี่ เฮลท์ พลัส 80/80 ผสานจุดเด่นของ 5 ความคุ้มครอง มอบให้แก่ลูกค้ายาวนานต่อเนื่องถึงอายุ 80 ปี ได้แก่ 1) คุ้มครองชีวิตยาวนานถึงอายุ 80 ปี 2) คุ้มครองอุบัติเหตุ รับเพิ่มสูงสุดถึง 600,000 บาท* 3) ค่ารักษาพยาบาลกรณีเป็นผู้ป่วยใน (ค่าห้อง, ค่าอาหาร) สูงสุดถึง 6,000 บาทต่อวัน* 4) ค่าชดเชยรายได้เมื่อนอนรักษาตัวในโรงพยาบาล สูงสุดวันละ 6,000 บาท* ต่อเนื่องสูงสุดถึง 1,000 วัน และ 5) คุ้มครองโรงร้ายแรงถึง 43 โรคร้ายแรง โดยมีให้เลือก 3 แผนความคุ้มครอง คือ ที่จำนวนเงินเอาประกันภัย 200,000 บาท, 400,000 บาท และ 600,000 บาท รับประกันให้กับลูกค้าอายุ 1 วัน ถึง 70 ปี และคุ้มครองต่อเนื่องถึงอายุ 80 ปี (*สำหรับแผน 3 ที่จำนวนเงินเอาประกันภัย 600,000 บาท)